แอดวานซ์ฯแจงไม่ได้รับหนังสือจากทีโอที
แอดวานซ์ฯระบุยังไม่ได้รับหนังสือจากทีโอที เรื่องชำระเงินส่วนแบ่งรายได้เพิ่มเติม 7.3 หมื่นล้านบาท
31 ม.ค. 2554

แอดวานซ์ฯระบุยังไม่ได้รับหนังสือจากทีโอที เรื่องชำระเงินส่วนแบ่งรายได้เพิ่มเติม 7.3 หมื่นล้านบาท
บริษัท แอดวานซ์ อินโฟร์ เซอร์วิส ( ADVANC ) ผู้ประกอบการโทรศัพท์เคลื่อนที่ เปิดเผยว่า บริษัท ฯ ยังไม่ได้รับหนังสือจากบริษัท ทีโอที แต่อย่างใด หากมีความคืบหน้าจะเผยแพร่ข่าวให้ผู้ถือหุ้นทราบผ่านตลาดหลักทรัพย์ต่อไป
ทั้งนี้ มีข่าวปรากฎในหนังสือพิมพ์หลายฉบับ ระบุว่า บริษัท ทีโอที มีหนังสือแจ้งให้ ADVANC ชำระเงินส่วนแบ่งรายได้เพิ่มเติม ในกรณีการปรับลดส่วนแบ่งรายได้บริการบัตรเติมเงิน ( Pre paid ) การหักค่าใช้จ่ายการใช้เครือข่ายร่วม ( Roaming ) และการหักค่าภาษีสรรพสามิต ออกจากส่วนแบ่งรายได้ จำนวนเงินรวมประมาณ 7.3 หมื่นล้านบาท ให้แก่ทีโอที 
ด้านราคาหุ้น ADVANC ปิดตลาดภาคเช้าปรับตัวลดลงมาอยู่ที่ 79.75 บาท ลดลง 0.50 บาท มูลค่าซื้อขาย 270.54 ล้านบาท